Montana-luokka

Montana-luokan piti olla Yhdysvaltain laivaston viiden aluksen taistelulaivaluokka, jonka alukset olisivat olleet aikaisempaa Iowa-luokkaa suurempia, raskaammin aseistettuja ja panssaroituja. Tämä olisi tehnyt niistä myös hitaampia.

Viidelle alukselle myönnettiin 19. heinäkuuta 1941 rahoitus, mutta niiden valmistamista hidastettiin huhtikuussa 1942 annetulla presidentin ohjeella vetoamalla teräspulaan. Amiraalineuvosto totesi suurten taistelulaivojen ajan olevan ohi ja peruutti 21. heinäkuuta 1943 tilaukset. Laivasto keskittyi taistelulaivojen sijasta lentotukialusten ympärille perustuvaan laivastoon.

Montana-luokan alukset olisivat olleet kooltaan lähes japanilaisen Yamato-luokan taistelulaivojen kokoisia. Montana-luokka oli ainoa Yhdysvaltain laivaston taistelulaivaluokka, jota ei ollut suunniteltu mahtumaan Panaman kanavaan. Kanava olisi ollut laivoille viisi metriä liian kapea.

Suunnitellut alukset 

USS Montana (BB-67)
USS Ohio (BB-68)
USS Maine (BB-69)
USS New Hampshire (BB-70)
USS Louisiana (BB-71)

Ominaisuuksia 
Jos Montana-luokka olisi toteutunut, sen luokan alukset olisivat olleet suurempia kuin Iowa-luokka, Yhdysvaltain sotalaivoissa koossa sen olisi ohittanut ensimmäinen 80 000 tonnin "supercarrier", lentotukialus USS Forrestal.

Triviaa 
 USS Montana -nimellä oli suunniteltu aiemmin taistelulaiva BB-51, mutta tämäkin alus peruttiin. Luokan perumisen myötä Montana jäi ainoaksi "vanhaksi" osavaltioksi, joka ei saanut nimikkolaivaa suuresta sota-aluksesta.

Lähteet

Conway's Battleships: The Definitive Visual Reference to the World's All-Big-Gun Ships (englanniksi)

Viitteet 

Yhdysvaltain laivaston taistelulaivat
Taistelulaivaluokat
Toteutumattomat suunnitelmat ja hankkeet